खारवेल ( पूरा नाम: भिक्षुराजवर्मन चन्देल (शासन काल श. 185-95 ईसा पू.), कलिंग के चेदि-चन्देलवंशीय महामेघवाहन राजवंश के एक चक्रवर्ती सम्राट थे। इन्होंने पाटलिपुत्र के पास आए बैक्ट्रिया के इंडो-ग्रीक शासक डेमेट्रियस प्रथम को मथुरा तक दौड़ाया, फिर वहां से भगाकर उसे भारत के बाहर खदेड़ा था। मगध पर अपने पहले आक्रमण में इन्होंने मौर्यवंश के अंतिम राजा बृहद्रथ को अपमानित किया तथा दूसरे अभियान में शुंगवंश के सम्राट पुष्यमित्र शुंग को गंगा किनारे हराकर उसे अपने वंश का जागीरदार बना लिया।  इन्होंने सतवाहनो, मुसिकों, भोजकों, राष्ट्रिकों और पांड्यों पर भी विजय प्राप्त की। ईनके साम्राज्य का व्यापक व्यापार श्रीलंका, कंबोडिया, म्यांमार, थाईलैंड और इंडोनेशिया के साथ था।

परिचय 

मौर्य साम्राज्य की पतन के दौरान कलिंग में चेदि-चन्देल राजवंश का उदय हुआ जब महामेघवाहन ने दक्षिण कोसल और कलिंग के मौर्यों को हराया। 1 शताब्दी के चन्देरी अभिलेख और 196 ई. के हाथीगुंफा शिलालेख के अनुसार महामेघवाहन परिवार वस्तुत चेदि राज्य का चेदि-चन्देलवंश था जिसने अपनी राजधानी परिवर्तित कर कलिंगनगर में स्थापित की थी। महामेघवाहन-वर्मन या मेघ-वर्मन का मूल नाम क्षेमराज-वर्मन था। महामेघवाहन विशेषण का अर्थ है 'महान बादलों के भगवान' जो बादलों को अपने वाहन के रूप में उपयोग करते हैं। इसका मतलब यह है कि बादलों के राजा इंद्र के समान शक्तिशाली थे लोगों की नजरो में। महामेघवाहन के उत्तराधिकारीयों ने अपने महान पूर्वज (महामेघवाहनवर्मन चन्देल) की स्मृति में, जिन्होंने मौर्य साम्राज्य को हराया और कलिंग में चन्देलों का स्वंप्रभु शासन स्थापित किया, इस सम्मान के रूप में उनके नाम (महामेघवाहन) को अपने पारिवारिक शीर्षक के रूप में इस्तेमाल किया। उनकी मृत्यु के बाद उनके पुत्र वृधराजवर्मन को उनका उत्तराधिकारी बनाया गया। वृधराजवर्मन चन्देल का उत्तराधिकारी उनका पुत्र भिक्षुराजवर्मन चन्देल या खारवेल हुआ। खारवेल कलिंग में चन्देलवंश का तीसरा नरेश था और इसे 'कलिंग चक्रवर्ती' कहा जाता है। इनकी पत्नी का नाम अग्रमहिषी था। इनके पुत्र एवम उत्तराधिकारी का नाम का नाम वक्रदेववर्मन चन्देल था। उदयगिरि में हाथीगुफा के ऊपर एक अभिलेख है जिसमें इसकी प्रशस्ति अंकित है। उस प्रशस्ति के देख इतिहासकारों के अनुसार यह जैन धर्म का अनुयायी था।

पूर्वज 
हाथीगुमफा, गणेशगुम्फा और चन्देरी के अभिलेखों के अनुसार राजा खारवेल या भिक्षुराजवर्मन चन्देल के पूर्वज चेदि जनपद के चेदी-चन्देल राजवंश के क्षत्रिय राजा थे तथा उसके पिता का नाम चेतिराज वृधराजवर्मन चन्देल था। हाथीगुंफा शिलालेख में यह स्पष्ट नहीं लिखा है कि खारवेल और महामेघवाहन में क्या सम्बन्ध था यानी उन दोनों के बीच में कुल कितने राजा हुए। भगवान लाल ने शिलालेख के आधार पर निम्नलिखित कुलवृक्ष बनाया है:
                                           ललक
                                                     │
                                            │
             खेमराज                               |
          (उपाख्य क्षेमराज)                    अज्ञात 
                  │                            │
             वुधराज                             हस्तिसह
           (या, वृद्धराज)                   (या, हस्तिसिंह)
               │                            │
               │                            │
             खारवेल                               |
       (या, भिकु / भिक्षुराज )───────┼──────────पुत्री 
                                      │
                                │
                               वक्रदेव
                                (या, कुदेपसिरि)
                                 │
                                 │
                                वदुख 
                                   (या, बदुख)

राज्यकाल

सैन्य अभियान
शासन के 7वे वर्ष उन्होंने भव्य राजसूय यज्ञ किया और दिग्विजय शुरू की। 8 वर्ष के राजकाल उन्होंने मौर्य साम्राज्य की बराबर पहाड़ी पर स्थित गोरथगिरि दुर्ग को ध्वंस कर राजगृह को घेर लिया। फिर उन्होंने आक्रमण कर शाही सेना पराजित की और किले में घुस गए। महाराज खारवेल ने मगधनरेश बृहद्रथ मौर्य को पराजित कर बंदी बनाया तथा उसे वहां अपमानित किया। हालांकि उन्होंने मौर्य साम्राज्य को अपने अधिकार में नही मिलाया क्योंकि उनका उद्देश केवल मौर्यों को अपमानित कर कलिंग जीन मूर्ति को विजय रूप में वापिस लाना था जिसे इतिहासकार महावीर की प्रतिमा के रूप में समझते है। इस समाचार से ग्रीक यानी यवन राजा डिमेट्रियस प्रथम महाराज खारवेल से इतना भयभीत हुआ कि वह पाटलिपुत्र के पास से भाग खड़ा हुआ। उसने सोचा खारवेल उसका मथुरा तक पीछा नहीं करेंगे लेकिन खारवेल उसका पीछा करते हुए वो मथुरा पहुंच गए जिसे देख डिमेट्रियस डर गया और भागना शुरू किया। खारवेल ने उसका पीछा कश्मीर के बाहर तक किया और उसे खदेड़ वहां तक का राज्य चेदि चन्देल साम्राज्य में मिला भारत की रक्षा की और पुन अपनी राजधानी कलिंग लौट गए। 10वें वर्ष में उसने गंगा की घाटी पर फिर से आक्रमण किया और उसे अपने अधीन कर लिया। 11वें वर्ष में उसकी सेना ने पिथुंड को नष्ट किया और विजय करती हुई वह पांड्य राज्य तक पहुँच गई और तमिल संघ को तोड़ते हुए उन्होंने पांड्या राजवंश को हराकर उसे अपने अधीन कर लिया । 12वें वर्ष उसने उत्तरापथ पर फिर आक्रमण किया और मगध के राजा पुष्यमित्र शुंग (उपनाम बृहस्पतिमित्र शुंग) गंगा के तट पर युद्ध में पराजित किया। जिसके बाद पुष्यमित्र उनके अधीन हो गए और शुंग राजवंश चेदि चन्देल साम्राज्य के जागीरदार राज्य बन गए। 

खारवेल, चेदि-चन्देलवंश और कलिंग के इतिहास के ही नहीं, पूरे प्राचीन भारतीय इतिहास के प्रमुख शासकों में से है। हाथीगुंफा के अभिलेख के विवरण में अतिशयोक्ति की संभावना के पश्चात्‌ भी जो शेष बचता है, उससे स्पष्ट है कि खारवेल असाधारण योग्यता का सेनानायक था और उसने कलिंग की जैसी प्रतिष्ठा बना दी वैसी बाद की कई शताब्दियों संभव नहीं हुई।

प्रशासन
उसने और उसकी रानी ने जैन भिक्षुओं के निर्वाह के लिए व्यवस्था की और उनके आवास के लिए गुफाओं का निर्माण कराया। किंतु वह धर्म के विषय में संकुचित दृष्टिकोण का नहीं था। उसने अन्य सभी देवताओं के मंदिरों का पुनर्निर्माण कराया। वह सभी संप्रदायों का समान आदर करता था।

खारवेल का प्रजा के हित का सदैव ध्यान रहता था और उसके लिए वह व्यय की चिंता नहीं करता था। उसने नगर और गाँवों की प्रजा का प्रिय बनने के लिए उन्हें करमुक्त भी किया था। पहले नंदराज द्वारा बनवाई गई एक नहर की लंबाई उसने बढ़वाई थी। उसे स्वयं संगीत में अभिरुचि थी और जनता के मनोरंजन के लिये वह नृत्य और सगीत के समारोहों का भी आयोजन करता था। खारवेल को भवननिर्माण में भी रुचि थी। उसने एक भव्य 'महाविजय-प्रासाद' नामक राजभवन भी बनवाया था।

दिग्विजय शुरू करने से पहले इन्होंने राजसूय यज्ञ किया था। जब भी वह जीत के बाद घर लौटते थे, तो हमेशा ब्राह्मणों और जैन आचार्यों को धन, कीमती रत्न, हाथी और घोड़े जैसे उदार उपहार देकर अपनी जीत का जश्न मनाते थे। उन्होंने हमेशा उनके लिए घर बनाए।

खारवेल के पश्चात्‌ कलिंग के चेदि-चन्देलवंश के संबंध में हमें कोई सुनिश्चित बात नहीं ज्ञात होती। संभवत: उसके उत्तराधिकारी उसके राज्य को स्थिर रखने में भी अयोग्य थे जिससे शीघ्र ही साम्राज्य का अंत हो गया।

धर्म
हाथिगुंफा अभिलेख अरिहंत और सिद्धों को नमस्कार करने से शुरू होता है जो नमस्कार महामंत्र की तरह है जिसमें तीन और पदो को नमस्कार किया गया हैं। यह अभिलेख उल्लेख मिलता है कि राजा खारवेल ने अग्रजिन की एक मूर्ति कलिंग में वापस लाई। बोहोत से इतिहासकार अग्रजिन को भगवान ऋषभदेव (प्रथम तीर्थंकर) मानते हैं। इस प्रकार राजा खारवेल को जैन धर्म का अनुयाई माना जाता हैं।

सन्दर्भ

इन्हें भी देखें
 हाथीगुम्फा
 खण्डगिरि

प्राचीन भारत का इतिहास
ओड़िशा